אהרן ברגמן

אהרן ברגמן (נולד ב-1958) הוא כותב ועיתונאי ישראלי-אנגלי, המתמחה בנושא הסכסוך הישראלי-ערבי.

קורות חיים
אהרן ברגמן נולד בישראל בשנת 1958. הוא שירת בצה"ל, ונטל חלק במלחמת לבנון הראשונה (1982), במסגרת שירותו כסמג"ד בחיל התותחנים. לאחר המלחמה פרש מהצבא, והחל ללמוד יחסים בינלאומיים ומדע המדינה באוניברסיטה העברית בירושלים. הוא גם עבד כעוזר פרלמנטרי בכנסת. בעקבות ריאיון שהעניק לעיתון הארץ בשנת 1988, בו טען כי יסרב לשרת בשטחים הכבושים, עזב את ישראל ועבר לאנגליה. שם הצטרף למחלקה ללימודי מלחמה בקינגס קולג' בלונדון, שם השלים את לימודי הדוקטורט בשנת 1994. ברגמן הוא המחבר של מספר ספרים ומאמרים בנושא הסכסוך הישראלי-ערבי ומערכות יחסים במזרח התיכון. מאז שנת 1994, שימש ככותב הספדים על אישים מהעולם היהודי ומישראל בעבור הדיילי טלגרף הלונדוני. הוא מרצה במחלקה ללימודי מלחמה ועובד כעיתונאי, ומתגורר בלונדון עם אשתו דנה, ושלושת ילדיו.

ב-2002 חשף אהרן ברגמן בלונדון את זהותו המלאה של סוכן המוסד אשרף מרואן. ב-2019 יצא לאור סרט תיעודי, "המרגל שנפל לאדמה", הסרט מגולל את סיפור חייו ומותו המסתורי של אשרף מרואן, סרט המבוסס על ספרו של ברגמן.

פרסומים
ברגמן חיבר מספר ספרים, בנוסף להיותו מפיק-שותף ויועץ בעבור שתי סדרות טלוויזיה.

ספרים
ברגמן חיבר ספרים בשפה האנגלית, שתורגמו למספר שפות, ובהן צרפתית, ערבית והולנדית.
 Living and Working in Israel
 Israel's Wars: A History since 1947
 Israel and the Arabs: An Eyewitness Account of War and Peace in the Middle East
 The Fifty Years War: Israel and the Arabs (נכתב יחד עם ג'יהאן אל-טאהרי, מלווה את סדרת הטלוויזיה המופיעה למטה)
 Israël et les Arabes: la guerre de cinquante ans (צרפתית)
 Israël en de Arabieren: De vijftigjarige oorlog (הולנדית)
 اسرائيل والعرب : حرب الخمسين عاما (ערבית)
 Israel's Wars: 1947-93
 A History of Israel
 Elusive Peace: How the Holy Land Defeated America (מלווה את סדרת הטלוויזיה המופיעה למטה)

טלוויזיה
ברגמן היה מפיק-שותף ויועץ אקדמאי בשתי סדרות טלוויזיה של ה-BBC:
 Israel and the Arabs: The Fifty Years War
 Israel and the Arabs: Elusive Peace

קישורים חיצוניים

 האתר הרשמי של אהרן ברגמן

הערות שוליים

ערכים שבהם תבנית אתר רשמי אינה מתאימה להוספה אוטומטית
עיתונאים יהודים בריטים
סגל אוניברסיטת לונדון
ישראלים שהיגרו לממלכה המאוחדת
מפיקי טלוויזיה יהודים בריטים
בוגרי האוניברסיטה העברית בירושלים
ישראלים שנולדו ב-1958